Tove Bull

Tove Bull (født 31. oktober 1945 i Alta) er en norsk akademiker og språkforsker.

Hun var rektor ved Universitetet i Tromsø (UiT) fra 1996 til 2001. Fra 1984 var hun førsteamanuensis i nordisk språkvitenskap, og siden 1990 har hun vært professor ved Det humanistiske fakultet, Institutt for nordisk språk og litteratur ved UiT. Som forsker har Bull vært spesielt opptatt av leseopplæring og språkkontakt.

Tove Bull var medlem av Norsk språkråd i perioden 1980-1995. Hun var eksternt medlem av styret for Høgskolen i Finnmark i årene 2003-07, og eksternt medlem av styret for Samisk høgskole (Sámi allaskuvla) i årene 2007-2015.

Hun har skrevet en rekke vitenskapelige artikler og bidrag til bokutgivelser innen sitt fag.

 Æresbevisninger og utmerkelser 
I 2006 ble Tove Bull utnevnt til kommandør av St. Olavs Orden.- Tove Bull - kongehuset.no

 Referanser 

 Litteratur  

Kategori:Fødsler i 1945
Kategori:Rektorer ved Universitetet i Tromsø
Kategori:Professorer ved Universitetet i Tromsø
Kategori:Norske professorer i språkvitenskap
Kategori:Medlemmer av Det Norske Videnskaps-Akademi
Kategori:Norske forskere
Kategori: Kommandører av St. Olavs Orden
Kategori:Personer fra Alta kommune